b'\n_START_ARTICLE_\nTremolit\n_START_SECTION_\nNahajali\xc5\xa1\xc4\x8da\n_START_PARAGRAPH_\nTremolit je indikator stopnje metamorfoze, ker se pri visokih temperaturah pretvori v diopsid._NEWLINE_Tremolit so prvi\xc4\x8d opisali leta 1789 na nahajali\xc5\xa1\xc4\x8du Campolungo, kanton Ticino, \xc5\xa0vica. Nastal je kot rezultat kontaktnega metamorfizma s kalcijem in magnezijem bogatih silikatnih sedimentnih kamnin in v facijah zelenih skrilavcev, nastalih z metamorfozo ultramafi\xc4\x8dnih ali z magnezijevim karbonatom bogatih kamnin.  Med spremljajo\xc4\x8de minerale spadajo kalcit, dolomit, grosular, diopsid, lojevec, forsterit, cummingtonit, ribekit in vin\xc4\x8dit.\n_START_SECTION_\nVlaknati tremolit\n_START_PARAGRAPH_\nTremolit je eden od \xc5\xa1estih prepoznanih tipov azbesta. V Indiji izkopljejo okoli  40.200 ton tremolitskega azbesta letno (2012). Drugod se najde kot onesna\xc5\xbeevalec.'